Further Information

NAMEN





Bitka na Menini planini velja za epopejo slovenskega partizanstva. Gre za zgodovinsko bitko, ki je primer srčne borbe za svobodno Slovenijo. V duhu časa, ko so vrednote NOB v slovenski družbi načete, želi Zveza združenj borcev za vrednote NOB Slovenije, z igrano dokumentarnim filmom o bitki na Menini planini, prikazati NOB kot navdih za bodoče rodove. Film prikazuje nemogoče pogoje v katerih so delovali partizani, hkrati pa visok nivo tovarištva, pripadnosti do domovine in gorečo željo po svobodi. Izhaja iz dejstva, da mlade generacije tematike NOB praktično ne poznajo. Živimo v času ponovnega vzpona naci-fašističnih ideologij, sejanja strahu in sovraštva, priča smo spreminjanju zgodovine in vrednosti Narodnoosvobodilnega boja, tako po socialnih omrežjih, v medijih in kar je najhuje še v politiki.





ZGODBA





Zgodba filma Preboj je zasnovana po knjigi Past na Menini planini, ki jo je napisal Franc Sever Franta partizanski komandant, ki je v bitki na Menini planini s svojim načrtom za preboj rešil življenja skoraj 500 borcev in bork. V filmu spremljamo sedaj 96 letnega Franto, ki piše spomine in se ob tem spominja tistih težkih dni Marca 1945, ko so se skupaj s soborci znašli v tako nemogočih okoliščinah, sam pa je moral, kot komandant, ki takrat še ni imel polnih 22 let prevzeti odgovornost za njihova življenja. Na eni strani je partizane pestila huda zima v snegu, mrazu, pomanjkanju hrane, vode, opreme, oblačil in municije, ter na drugi strani izurjen in vrhunsko opremljen nemški peklenski vojaški stroj, katerega edini namen je bilo uničenje vseh partizanov. Franc Sever Franta in ostali preživeli borci Valerija Skrinjar, Rudolf Pfeifer, Jože Strniša in Franci Bera pripovedujejo o dogodkih tistega časa, ko so se, kot običajni najstniki stari med 16, 17, 18, 19 in 22 let morali spoprijeti s tako nenormalnimi okoliščinami. Ob njihovi pripovedi, pa zgodbo prikazujejo igrani filmski inserti, ki nas čustveno prenesejo v tisti čas in nam pokažejo okoliščine in dogodke pred bitko, v bitki in končni preboj na svobodo.





FRANC SEVER FRANTA







VALERIJA SKRINJAR







FRANCI BERA







RUDOLF PFEIFER







JOŽE STRNIŠA





PRODUKCIJA





PREBOJ nastaja v sodelovanju filmske produkcije NARAYAN PRODUCTION in ZVEZE ZDRUŽENJ BORCEV ZA VREDNOTE NOB Slovenije. Prva faza projekta se je pričela odvijat jeseni 2018, ko smo opravili raziskave zgodovinskih dogodkov, izdelali scenarij filma in posneli intervjuje s preživelimi borci. Projekt se trenutno nahaja v drugi fazi, kjer formiramo igralsko zasedbo, filmsko ekipo, izbiramo lokacije, scenografijo in kostume v pripravi na snemanje igranih delov, ki se bo odvijalo v Februarju 2019. Postprodukcija filma je predvidena med Marcem in Augustom 2019. Premiera filma, pa je planirana za September 2019.



Režiser in scenarist filma je DEJAN BABOSEK, avtor številnih glasbenih spotov in oglasov. V njegovi filmografiji pa najdemo celovečerna igrana filma Izhod 2013 in Ksana 2017, ter družbeno angažirana filma, kratki igrani film Strah 2016, ter igrano dokumentarni film V imenu resnice 2017.







"Za preboj na Menini planini sem izvedel šele leta 2018 in zgodba se me je takoj močno dotaknila, ko pa sem prebral knjigo Past na Menini planini, pa sem bil začaran. Takoj sem vedu, da želim po tej zgodbi narediti film, saj je le film tisti medij, ki se gledalca najbolj čustveno dotakne in pokaže ta edinstven dogodek naše zgodovine, katere spomin mora ostat živ in nikoli utonit v pozabo. "



Dejan Babosek







IGRALCI







V fazi predprodukcije za snemanje igranih delov filma, ki se bo odvijalo Februarja 2019 se igralska zasedba šele formira. Glavno vlogo komandanta Franca Severja Frante, pa bo odigral slovenski filmski in gledališki Igralec DOMEN VALIČ.







"Predvsem bi želel sodelovat v filmu, ki kaže narodni pogum, ponos in vztrajanje v času, ki najbolj preizkuša človeško dostojanstvo in humanost - v času vojne. Mislim da je za sodobno slovensko kinematografijo pomembno posneti film, ki preko neizpodbitnih dejstev priča o slovenski slogi, srčnosti in zmagi. Še toliko bolj, če je ta zgodba stara več kot 70 let, saj se zgodovina vedno hitreje ponavlja."



Domen Valič









ZAKAJ ADRIFUND?









Film trenutno nastaja v neodvisni produkciji brez podpore državnih filmskih sredstev. Za realizacijo filma Preboj potrebujemo dodatnih 10000 eur, kar je četrtina celotnih sredstev, potrebnih za izdelavo filma. Ostala sredstva predvidena za film so lastni vložek produkcije, Zveze borcev, privat podpornikov in pokroviteljev projekta.

Verjamemo, da lahko s skupnimi močmi dosežemo ta cilj in na filmska platna spravimo to neverjetno zgodbo, ki priča o pomembnem času herojstva slovenskega naroda.



